Otvorena znanost u Hrvatskoj

Making Open Research Europe future-proof; plans for a sustainable and robust publishing platform
2022-03-04 14:30 - 15:30 (Europe/Paris)
Prva godišnjica Open Research Europe, izdavačke platforme Europske komisije, prigodno je vrijeme za procjenu njenog napretka. Svim korisnicima Obzor 2020 programa, platforma omogućuje besplatnu objavu istraživanja financiranih iz programa Obzor 2020 i Obzor Europa, poštujući svoje obveze otvorenog pristupa u skladu s politikama Europske komisije. Cilj je ORE-a pružiti kvalitetno, jednostavno i učinkovito mjesto za objavljivanje rezultata istraživanja korisnika stipendija Europske unije, a time Europska komisija nastoji voditi svojim primjerom u implementaciji načela otvorene znanosti istražujući transparentni i održivi poslovni model izdavaštva otvorenog pristupa.
U nadolazećoj radionici bit će riječi o tome kako je ORE postao održiva izdavačka platforma te će takva i ostati. Fokus će biti na ulogama koje znanstvene knjižnice imaju u pružanju podrške dugoročnoj dostupnosti i očuvanju digitalnih rezultata ORE-a, primjerice integracijom ORE-a u institucionalne repozitorije.
Radionica će se održati 4. ožujka 2022., u 14.30h, a prijaviti se možete na poveznici.

OAI12 – The Geneva Workshop on Innovations in Scholarly Communication
2021-09-06 08:00 - 2021-09-10 17:00 (Europe/Paris) | Online
Sveučilište u Ženevi organizira petodnevnu radionicu o inovacijama u znanstvenoj komunikaciji. Radionica se održava online i potpuno je besplatana.
Više informacija pronađite OVDJE.

CHAPTER XXXII of focus on Open Science: Stockholm
2021-06-18 10:00 - 12:30 UTC
Sveučilište u Stckholmu, uz podršku UCL’s (University College London) Global Engagement Office i UCL Office for Open Science i uz tehničku podršku Scientific Knowledge Services (SKS) poziva vas da prisustvujete besplatnom online događaju koji će s održati 18. lipnja 2021. u 10 sati.
Događaj će raspravit i pokušat dat smjernice i odgovore na pitanje kako implementirati Otvorenu znanost u trenutne prakse znanstveno-istraživačke zajednice.
Više detalja saznajte na linku.

Per Rspera ad astra: Priprema podataka pomoću programskog jezika R
2021-06-11 11:00 - 14:00 (Europe/Paris)
Ova radionica namijenjena je istraživačima i studentima koji imaju malo ili nimalo iskustva s programiranjem. Cilj radionice je upoznati sudionike s programskim jezikom R, jednim od najpopularnijih programskih jezika otvorenog koda u društvenim znanostima. Sudionicima ćemo pokazati osnove jezika R, kako učitati i transformirati podatke, te osnove regularnih izraza (eng. regular expressions). Sve to učinit ćemo koristeći popularno razvojno okruženje RStudio i tidyverse skupinu paketa. Sudionicima ćemo na raspolaganje staviti korisne resurse i materijale s radionice.
Predavač: Denis Vlašiček
Ova radionica održava se u sklopu aktivnosti Konzorcija europskih arhiva podataka za društvene znanosti (CESSDA ERIC).
Radionica će se održati putem Zoom platforme.
Prijavite se za radionicu OVDJE.
